Andreas Schjelderup

Andreas Rædergård Schjelderup (født 1. juni 2004) er en norsk fotballspiller som spiller for den danske klubben , på lån fra den portugisiske klubben .

Karriere 
Schjelderup spilte barnefotball i Bodø/Glimt og bemerket seg tidlig som et stort talent. I en alder av 15 år hadde han allerede vært på treningsopphold med storklubber som Barcelona, Ajax og Liverpool.

Han begynte å trene med A-laget til Bodø/Glimt som 15-åring foran 2020-sesongen og fikk sine første minutter i en treningskamp mot Rosenborg. Schjelderup fikk imidlertid ikke fortsette å trene med A-laget da Koronapandemien inntraff og strenge restriksjoner ble iverksatt. Restriksjonene innebar blant annet at spillerne måtte ha kontrakt for å være i treningsgruppen til A-laget.

I juli 2020 ble det kjent at Schjelderup hadde signert for den danske klubben FC Nordsjælland, etter å ha vært ønsket av en rekke europeiske klubber.

Schjelderup debuterte i den danske Superligaen, 4. februar 2021, da han startet hjemmekampen mot Brøndby. Han var da den nest yngste debutanten i FC Nordsjællands historie, og den yngste spilleren som har startet en Superliga-kamp for klubben. Han ble 13. mars 2021 den yngste målscoreren i FC Nordsjælland noensinne, 16 år og 284 dager gammel. Han ble 21. mars 2021 den yngste spilleren noen gang til å score to mål i en og samme seriekamp i Danmark.

Landslag 
Schjelderup har landskamper for flere norske aldersbestemte landslag.

Den 3. september 2021 fikk han sin første U21-landskamp for Norge mot Østerrike.

Den 7. september 2023 scoret han sine tre første landslagsmål for  mot San Marino U21.

Referanser

Eksterne lenker 
 

Norske fotballspillere
Norske fotballspillere i Danmark
Fotballspillere for FK Bodø/Glimt
Fotballspillere for FC Nordsjælland
Fotballspillere for SL Benfica